tshukudu e be mosemane. Le wena Linkie Mohlala ge 0 17 Kgaitsadi mongwe wa kwa United States a re: “Ga se maikemisetso a me go nna ke sa nyalwa. Ke sa ntse nka dumela go nyalwa fa nka kopana le motho yo o ntshiametseng. E re ka Mmè e se modumedi, o ne a leka go ntlhotlheletsa gore ke nyale mongwe le mongwe fela yo o nkopang lenyalo. Ke ne ka mmotsa gore a o batla go ikutlwa molato fa lenyalo la me le ka se atlege. Fa nako e ntse e ya, o ne a bona gore ke na le tiro e e tlhomameng, ke kgona go itlhokomela e bile ke itumetse. O ne a tlogela go ntsenya letsatsi.” Ka dinako dingwe kgaitsadi yono o ikutlwa a jewa ke bodutu. A re: “Fa seo se direga ke leka go ikanya Jehofa. Le ka motlha ga a nke a ntatlha.” Ke eng se se mo thusitseng gore a ikanye Jehofa? A re: “Thapelo e nthusa gore ke itse gore Modimo ke motho wa mmatota le gore ga ke esi. Mogodimodimo wa lobopo o reeditse, ka jalo ke ikutlwa ke na le seriti e bile ke itumetse.” E re ka a ne a tlhomamisegile gore “go na le boitumelo jo bogolo mo go abeng go na le jo bo leng gone mo go amogeleng,” o ne a re: “Ke leka go ithaopela go thusa ba bangwe ke sa lebelela sepe go tswa mo go bone. Fa ke akanya gore, ‘Nka dira eng go thusa motho yono?’ ke ikutlwa ke itumetse.” (Dit. 20:35) Ee ruri, o dirile Jehofa kabelo ya gagwe, mme o itumelela tshiamelo ya go mo direla.